CELEX: 62016CN0459
Language: bg
Date: 2016-08-12 00:00:00
Title: Дело C-459/16 P: Жалба, подадена на 12 август 2016 г. от Trenzas y Cables de Acero PSC, S.L. срещу решението, постановено от Общия съд (шести състав) на 2 юни 2016 г. по съединени дела Т-426/10—Т-429/16 и Т-438/12—Т-441/12, Moreda-Riviere Trefilerias и други/Комисия

24.10.2016   
            
            
               BG
            
            
               Официален вестник на Европейския съюз
            
            
               C 392/17
            
         Жалба, подадена на 12 август 2016 г. от Trenzas y Cables de Acero PSC, S.L. срещу решението, постановено от Общия съд (шести състав) на 2 юни 2016 г. по съединени дела Т-426/10—Т-429/16 и Т-438/12—Т-441/12, Moreda-Riviere Trefilerias и други/Комисия
   (Дело C-459/16 P)
   (2016/C 392/21)
   Език на производството: испански
   
      Страни
   
   
      Жалбоподател: Trenzas y Cables de Acero PSC, S.L. (представител: F. González Díaz, A. Tresandi Blanco, V. Romero Algarra, abogados)
   
      Друга страна в производството: Европейска комисия
   
      Искания на жалбоподателя
   
   
               —
            
            
               Да се отмени решението на Общия съд от 2 юни 2016 г. по дела T-426/10—T-429/10 и по-специално по дело T-428/10, Trenzas y Cables de Acero PSC срещу Европейска комисия
               
            
         
               —
            
            
               да се осъди Европейската комисия да заплати съдебните разноски както в настоящото производство, така и в производството пред Общия съд.
            
         
      Основания и основни доводи
   
   
               1.
            
            
               Общият съд е допуснал грешка в правото, прилагайки погрешен правен стандарт, когато приема, че Tycsa PSC е част от стопанска единица с MRT, въпреки че Trenzas y Cables, предприятието, което контролира Tycsa PSC изцяло, не съществува повече, а MRT не е правоприемник на Trenzas y Cables.
            
         
               2.
            
            
               Общият съд е допуснал грешка в правото при прилагането на адекватния правен стандарт и пропуски в мотивите, доколкото не е обяснил причините, поради които не е дал вяра на клетвените декларации на генералните директори на Tycsa PSC като правно релевантна улика за съществуването на една-единствена стопанска единица.
            
         
               3.
            
            
               Общият съд е квалифицирал погрешно фактите, а именно впечатленията на конкурентите, приемайки, че тези впечатления представляват допълнителна улика, при това правно релевантна, за да се докаже наличието на стопанска единица, състояща се от Tycsa PSC, GSW и другите предприятия, в които участва последното дружество.
            
         
               4.
            
            
               Общият съд е квалифицирал неправилно фактите, а именно припокриването на персонал между Tycsa PSC, GSW и предприятията, в които участва последното дружество, приемайки, че това припокриване на персонал представлява допълнителна улика, при това правно релевантна, за да се докаже, че тези предприятия образуват стопанска единица.
            
         
               5.
            
            
               Общият съд е допуснал грешка в правото, като е квалифицирал фактите, а именно срещата, проведена между Trenzas y Cables конкурент, приемайки тази среща като допълнителна улика, за да се докаже, че Tycsa PSC е част от стопанска единица, чието дружество майка е GSW.
            
         
               6.
            
            
               Общият съд е допуснал грешка в правото при преценката на доказателствата и във всеки случай е нарушил задълженията си в областта на съдебния контрол, като е отхвърлил изложените от жалбоподателя доводи, според които не принадлежи към стопанска единица, състояща се от Trenzas y Cables и GSW, без дори да направи преценка на доказателствата, представени с цел да се обори презумпцията за упражняване на определящо влияние.
            
         
               7.
            
            
               Общият съд е допуснал грешка в правото, състояща се в нарушаване на правото на защита, като е приел, че доколкото Комисията обосновава преценката си за способността за плащане на жалбоподателя на факти, предоставени и известени от последния, тя е уважила правото на жалбоподателя да бъде изслушан.
            
         
               8.
            
            
               Общият съд е допуснал грешка в правото при преценката на доказателствата и във всеки случай не е изпълнил законосъобразно правомощията си в областта на съдебния контрол, допуснал е също грешка в правото, състояща се в нарушаване на задължението за мотивиране и накрая Общият съд е допуснал грешка в правото, състояща се в изопачаване на фактите и доказателствата относно възможността на жалбоподателя да получи външно финансиране.
            
         
               9.
            
            
               Общият съд е допуснал грешка в правото при преценката на доказателствата и във всеки случай е нарушил задължението си за пълен съдебен контрол, като е приел, че жалбоподателят не е представил на Комисията необходимата информация, за да прецени тя значението на имуществото на акционерите му. Освен това жалбоподателят смята, че Общият съд е допуснал пропуски в мотивите си, доколкото не е обяснил причините, поради които докладите на Deloitte, изтъкнати от Tycsa PSC, нямат доказателствена стойност.